दांत निकालने के बाद क्यों खाई जाती है, सर्दी-बुखार में आइसक्रीम खाएं या नहीं
आइसक्रीम! नाम सुनते ही हर किसी को इसे खाने की इच्छा होने लगती है। चाहे भूख लगी हो या नहीं। पेट भरा तो आइसक्रीम खाने के क्या कहने! गर्मी हो या बरसात, आइसक्रीम हर सीजन में हर किसी की पसंद होती है।
आइसक्रीम! नाम सुनते ही किसी को भी खाने की इच्छा हो सकती है। चाहे भूख लगी हो, न लगी हो या पेट भरा तब भी आइसक्रीम खाने का मन करता है। सर्दी, गर्मी, बरसात, आइसक्रीम हर सीजन में हर किसी को पसंद आती है। 
हालांकि आम धारणा यह है कि आइसक्रीम हेल्थ के लिए ठीक नहीं होती। इनमें शुगर, फ्लेवर, कलर आदि मिलाए जाते हैं जिनसे बीमारियां हो सकती हैं।
वैसे हाल ही की कुछ रिसर्च में ये बात सामने आई है कि आइसक्रीम का हमारी सेहत पर अच्छा असर पड़ता है। ‘द अटलांटिक’ मैग्जीन' ने ‘द आइसक्रीम कॉन्सिपरेसी’ में बताया है कि कैसे वर्षों से आइसक्रीम को अनहेल्दी बताकर इसे लोगों को दूर रखने की कोशिश की जाती रही।
हकीकत यह है कि आइसक्रीम खाने से कई बीमारियां दूर होती हैं और हमारी सेहत बेहतर बनती है। 
दिल की बीमारियों को कम करती है आइसक्रीम 
आइसक्रीम खाने से हार्ट प्राब्लम का रिस्क कम होता है। डेयरी प्रोडक्ट से बनी आइसक्रीम में मिल्क और फैट के मिलने से एक खास तरह की झिल्ली बनती है। इसकी खासियत यह है कि ये झिल्ली ब्लड में शुगर के जाने की रफ्तार को धीमा करती हैं।
हम-आप जो भी खाते हैं वो किस स्पीड से और कितने समय में ब्लड शुगर (ग्लूकोज) में बदलता है उसे ग्लाइसेमिक इंडेक्स से नापा जाता है। 
रिसर्च में बताया गया है कि आइसक्रीम में ग्लाइसेमिक इंडेक्स वैल्यू कम होती है।
यानी आइसक्रीम शुगर के रिलीज होने को कंट्रोल करती है। इसलिए हृदय की बीमारियों रिस्क कम होता है। 
डायबिटीज के रोगियों को आइसक्रीम खाना चाहिए या नहीं? 
आइसक्रीम के ‘लो ग्लाइसेमिक इंडेक्स’ के कारण डायबिटीज का रिस्क भी कम होता है। आइसक्रीम खाने से ओवरवेट लोगों में डायबिटीज होने का खतरा कम पाया गया है।
बावजूद इसके डायबिटीज के मरीजों को आइसक्रीम कम मात्रा में खानी चाहिए।
पीजीआई चंडीगढ़ के कम्युनिटी मेडिसिन के प्रोफेसर डॉ. सोनू गोयल बताते हैं कि आइसक्रीम में शुगर की मात्रा अधिक होती है, इसमें सैचुरेटेड फैट, ट्रांस फैट भी अधिक होता है इसलिए डायबिटीज के मरीजों को आइसक्रीम नहीं दी जा सकती।
जो डायबिटीज से पीड़ित होते हैं उन्हें इसकी जानकारी होनी चाहिए कि वे दिनभर में कार्बोहाइड्रेट की कितनी मात्रा ले रहे हैं।
खबर से जुड़े पोल में अपनी राय दें
दांत से जुड़ी बीमारियों में आइसक्रीम खाएं 
क्या आपने दांतों का कभी इलाज कराया है? दांत निकलवाने पर डेंटिस्ट मरीज को आधे घंटे बाद आइसक्रीम खाने को कहते हैं। इसका कारण यह है कि आइसक्रीम पेनकिलर का काम करती है।
ऑर्थोडोंटिक्स डॉ. जेके भगत ने बताया कि दांत निकालने पर मसूड़ों में सूजन आती है। दांत के आसपास के टिश्यूज को भी नुकसान पहुंचता है इसलिए इनमें दर्द भी होता है। आइसक्रीम कोल्ड कंप्रेस का काम करती है। यह ट्रेडिशनल मेडिसिन है।
मेंटल हेल्थ को बूस्ट करती है 
एक कप आइसक्रीम भी आपके मन-मिजाज को दुरुस्त करती है। आप जब अच्छा फील नहीं कर रहे या स्ट्रेस में हैं तो आइसक्रीम खा सकते हैं।
डाइटीशियन डॉ. विजयश्री प्रसाद बताती हैं कि आइसक्रीम नेचुरल कूलिंग एजेंट का काम करती है इसलिए ये पेन रिलीफ और स्ट्रेस को दूर करती है। साथ ही दूध में ट्रिप्टोफन होता है जो कि ब्रेन में हैप्पी हॉर्मोन सेरोटोनिन रिलीज करता है। 
वायरल फीवर में भी आइसक्रीम खा सकते हैं 
सर्दी-खांसी, गला खराब रहने या बुखार रहने पर लोग आइसक्रीम नहीं खाने की सलाह देते हैं। जबकि आइसक्रीम प्रोबायोटिक्स है जिनमें हेल्दी बैक्टीरिया होते हैं। इससे न केवल इंफ्लैमेशन में आराम मिलता है बल्कि इसमें मौजूद प्रोटीन, मिनरल्स, एंटी ऑक्सीडेंट्स और फ्लैवोनॉयड्स इम्युन सिस्टम को भी मजबूत करते हैं।
प्रेग्नेंसी में भी आइसक्रीम खाएं 
प्रेग्रेंसी में कई महिलाओं को मूड डिसऑर्डर और डिप्रेशन का सामना करना पड़ता है। ऐसे में आइसक्रीम खाने से शरीर को एनर्जी मिलती है। इससे भरपूर प्रोटीन भी मिलता है।
आइसक्रीम में कई तरह के फलों का पल्प मिलाए जाता है। स्ट्रॉबेरी, खजूर, अंजीर, अंगूर, पपीता, खरबूजा, पाइन एप्पल वाली आइसक्रीम टेस्टी ही नहीं होती, बल्कि उनमें एंटी ऑक्सीडेंट्स की मात्रा भी ज्यादा होती है। 